Nordjyllands Beredskab blev fredag klokken 8.40 kaldt ud til en melding om færdselsuheld med fastklemte. På Abelsgade i Brønderslev var en yngre kvinde netop kørt ud af sin indkørsel, da hun blev blændet af den lavthængende sol. Derfor nåede hun ikke at opdage en stor affaldscontainer på vejen. Bilen og containeren kolliderede, og kvinden blev teknisk fastklemt, hvilket vil sige, at dørene ikke kan åbnes op. - Vi fik dem lukket op, og så blev hun hentet af en ambulance, siger Torben Karstenskov, der er indsatsleder ved Nordjyllands Beredskab. Kvinden slap med knubs. - Man skal virkelig være opmærksom og kigge sig godt for, når solen hænger lavt, advarer indsatslederen.

Opsummering:
En kvinde nåede kun lige ud af sin indkørsel, før hun blev blændet af solen og kørte ind i en container.